De Stod hod se aus da kejtischn Siedlung Lutuhezi auf da Seine-Insl entwicklt, wo heit Ile de la Cité hoaßt. De Kejtn worn vom Stamm vo de Parisii. Noch da Erobarung vo da Siedlung durch de Rema is se ois Lutetia ausbaut und befestigt worn. Da Franknkini Chlodwig hod se 508 nocha zua Haptstod vo seim Reich gmocht. Seit damois is de Stod fost ununtabrocha de Haptstod vo Frankreich.